
Esselamu Alejkum. Zapravo imam 2 pitanja. Postila sam danas i pola sata pred vrijeme iftara počela mi je menstruacija, omrsila sam se odmah. Da li ja imam obavezu da napostim ovaj dan?


* 
* 
* 
* 
* 
* 
* 

 
UTICAJ POJAVE HAJZA NA POST

Alejkumusselam.  

Ženi koja posti a kojoj se pojavi menstrualno pranje u bilo koje doba dana, pa makar i pred sam itar, njen ***[post](https://pitajucene.com/search/post/questions/ "Pretraži pitanja o postu")*** je time prekinut i pokvaren, nije joj dozvoljeno dalje postiti a obavezna je napostiti taj dan. Oko ovoga ne znam da ima razilaženja među učenjacima. Bilježi Muslim u svom Sahihu od Aiše, radijallahu anha, da ju je pitala Mu’aza zašto žena u stanju hajza napašta post a ne naklanjava propuštene namaze, pa joj je odgovorila riječima: “Kada bi imale hajz, naređivano nam je da napostimo propušteni post a nije nam naređivano da naklanjamo propuštene namaze”. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


